ngunit ipinakli ng isang sastre na yamang nakita ng mga mongha si kapitang tiago na naka prak na umaakyat sa langit, ay dapat suotan ng prak at hindi kailangan ang mga pananggol at mga kasuutang hindi tatagusan: nagpaprak kung tumutungo sa isang sayawan, sa isang pista, at hindi maaasahang hindi gayon din ang matatagpuan niya sa kaitaasan. nagkataon pa namang mayroon siyang isang yari, na maibibigay niya sa halagang tatlong put dalawang piso, apat na piso ang kamurahan kay sa abitong pransiskano, sapagkat ayaw niyang pagtubuan si kapitang tiago: naging suki niya noong buhay at ngayon ay magiging pintakasi niya sa kalangitan! irene na albasea at siyang magpapatupad sa nauutos sa testamento ay sumalansang sa dalawang palagay at ipinag utos na bihisan ang bangkay ng alin man sa matatanda niyang damit, at sinabing na taglay ang anyong pagkabanal, na hindi tinitingnan ng dios ang bihis. ang mga exequias nga ay ginawa ng boong dingal.